Հերման Գրիմ

**Հերման Ֆրիդրիխ Գրիմ** (, ), գերմանացի գրականագետ։

Վիլհելմ Գրիմի որդին։

## Կենսագրություն
Հերման Գրիմը ծնվել է 1928 թվականի հունվարի 6-ին Կասելում՝ գերմանացի բանասեր Վիլհելմ Գրիմի ընտանիքում։ Սովորել է Օդերի Ֆրանկֆուրտի գիմնազիայում, նրա պատմության ուսուցիչը հայտնի պատմաբան Լեոպոլդ Ռանկեն էր։ 1841 թվականից ապրել է Բեռլինում, այցելել է Բետինա ֆոն Արնիմի (Լյուդվիգ Ախիմ ֆոն Արնիմի կնոջ) հավաքույթներին, իսկ 1859 թվականին ամուսնացել է նրա աղջկա՝ Գիզելայի հետ։ 1847 թվականին ընդունվել է Լայպցիգի համալսարան, որտեղ սովորել է իրավունք և բանասիրություն։ 1868 թվականին պաշտպանել է ատենախոսություն և ստացել բանասիրական դոկտորի աստիճան։ 1873 թվականին ղեկավարել է Բեռլինի համալսարանիի արվեստի նոր պատմության ամբիոնը։

1885 թվականին դարձել է «Գյոթեի միության համահիմնադիր», ներկայումս այն հեղինակավոր գիտա-հետազոտական ինստիտուտ է, որն զբաղվում է գերմանական գրականության պատմության ու տեսության հիմնախնդիրներով և, հատկապես, Յ. Վ. Գյոթեի ստեղծագործությունների ուսումնասիրությամբ և տարածմամբ։ Նախաձեռնել է Յ. Վ. Գյոթեի ստեղծագործությունների առաջին լիակատար ժողովածուի (այսպես կոչված «Վեյմերյան հրատարակություն») հրատարակումն ու դարձել դրա խմբագիրը։ Նախապատրաստել և հրատարակել է հոր ու հորեղբոր՝ Վիլհելմ և Յակոբ Գրիմների նամակագրությունները, ինչպես նաև նախաձեռնել է նրանց գիտական աշխատանքների ակադեմիական հրատարակությունը (այսպես կոչված «Կասելի հրատարակությունը»)։ Գերմանական արվեստի և գրականության պատմության մասին մի շարք նշանավոր աշխատանքների հեղինակ է։ Գրել է ինքնուրույն գեղարվեստական որոշ ստեղծագործություններ։ Դավանել է բուդդիզմ։

Հերման Գրիմը մահացել է 1901 թվականի հունիսի 16-ին, թաղված է Բեռլինի գերեզմանատանը՝ հոր կողքին։

## Հիմնական աշխատություններ

### Յ. Վ. Գյոթեի տեղծագործությունների մասին

* Goethes Freundschaftsbund mit Schiller: Vorlesungen. Leipzig, 1949.
* Goethe: Vorlesungen gehalten an der Kgl. Universität zu Berlin. 2 Bd. Gotta, 1923.
* Goethe in Italien. Berlin, 1859.
* Das Jahrhundert Goethes: Erinnerungen und Betrachtungen zur deutschen Geistesgeschichte des neunzehnten Jahrhunderts. Stuttgart, 1948.

### Գրիմ եղբայրների մասին

* Briefwechsel zwischen Jacob und Wilhelm Grimm aus der Jugendzeit. [Berlin, 1890].
* Werke und Briefwechsel der Brüder Grimm. Band 1: Briefwechsel der Brüder Grimm mit Herman Grimm / Hrsg. von Holger Ehrhardt. Kassel, 1998.

### Արվեստի պատմություն և տեսություն

* Aufsätze zur Literatur. [1915].
* Homers Ilias. 2 Bd. Berlin, 1890.
* Zehn Ausgewählte Essays zur Einführung in das Studium der neueren Kunst. Berlin, 1883.
* Michelangelo: Sein Leben in Geschichte und Kultur seiner Zeit, der Blütezeit der Kunst in Florenz und Rom. Stuttgart, 1907.
* Achim von Arnim und die ihm nahe standen. Stuttgart, 1904.
* Neue Essays über Kunst und Literatur. Berlin, 1865.
* Deutsche Künstler: Sieben Essais. Stuttgart, 1942.
* Albrecht Dürer. Berlin, 1866.

### Գրական և գեղարվեստական ստեղծագործություններ
* Novellen. Berlin, 1856.
* Vom Geist der Deutschen. Gedanken. Ein Brevier. Berlin, 1940.

## Ծանոթագրություններ

Կատեգորիա:Լայպցիգի համալսարանի շրջանավարտներ
Կատեգորիա:Գերմանացի գրականագետներ
Կատեգորիա:Գերմանացի գրողներ
Կատեգորիա:Գերմանացի բանասերներ
Կատեգորիա:Գրիմ եղբայրներ
Կատեգորիա:Գերմանացի արվեստագետներ
Կատեգորիա:Գերմանալեզու գրողներ
Կատեգորիա:Գերմանացի պատմաբաններ